hvorfor kan der forekomme en svag streg på min graviditetstest?
der kan være flere grunde til, at du kun ser en svag test-streg på graviditetstesten. en af de hyppigste årsager er, at man tester for tidligt. hvis ægløsningen har fundet sted senere, end du har regnet med, eller hvis din cyklus er uregelmæssig og lang, så vil niveauet af graviditetshormon i din urin endnu være meget lavt, hvis du tester tidligt, og derfor vil testen ikke vise en kraftigt farvet streg. vent et par dage og prøv så at tage en ny test.

en anden årsag kan være, at du har drukket meget væske inden du har taget testen. din urin vil derfor være fortyndet, og graviditetshormon-koncentrationen vil være lavere. koncentrationen er altid højest om morgenen, hvor det er lang tid siden, du sidst har drukket vand eller været på toilettet.
